P.S. I Love You (Beatles-sang)

«P.S. I Love You» er en sang av The Beatles som ble skrevet av Paul McCartney, men offisielt kreditert Lennon/McCartney (det vil si først kreditert McCartney/Lennon). Sangen ble først utgitt som B-side til gruppens britiske debutsingel Love Me Do. I USA ble samme singel utgitt 27. april 1964.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200

 Bakgrunn 

Ifølge Steve Turners bok The Stories Behind the Songs 1962 – 1966, handler sangen om Dorothy Rhone med kallenavnet Dot. Hun og McCartney var kjærester fra slutten av 1950-årene til sommeren 1962.Turner, Steve (2009) The Stories Behind the Songs 1962 - 1966, Carlton Books Limited ISBN 978-1-847-32267-8 s. 30/31

I 1997 benektet McCartney at sangen var tilegnet hans daværende kjæreste. Han hadde idéen om at teksten var et slags brev (en ide han senere også brukte i «Paperback Writer»).Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 37/38

I 1980 mente John Lennon at McCartney skrev sangen i forbindelse med en av gruppens turer til Hamburg. Han var inspirert av sangen «Soldier Boy» av The Shirelles. Lennon utelukket ikke helt at han kan ha bidratt med noen strofer for å skrive sangen ferdig.Sheff, David (1981). The Playboy Interviews with John Lennon & Yoko Ono ISBN 0-425-05989-8

Soldier Boy med The Shirelles nådde toppen av Billboard Hot 100 i mai 1962.

 Innspilling 

Allerede på sin første audition 6. juni 1962 gjorde The Beatles et forsøk på å spille inn «P.S. I Love You» i Abbey Road Studios. Det er ikke loggført hvor mange tagninger de foretok. Det som derimot er sikkert er at det var Pete Best som satt bak trommesettet og spilte.Lewisohn, Mark (1988). The Beatles Recording Sessions s. 16/17

Da de kom tilbake til samme studio 11. september 1962, hadde de med seg sin nye trommeslager Ringo Starr. Dette spilte ingen rolle for produsentene George Martin og Ron Richards. De hadde allerede leid inn en profesjonell studio trommeslager ved navn Andy White. Starr fikk derfor jobben med å riste maracas i stedet. Tagning 10 ble god nok til utgivelse. Etter det spilte de inn «Love Me Do».Lewisohn, Mark (1988). The Beatles Recording Sessions s. 20

Det er verd å merke seg siste vers der hvor synger:

 Personell 

Paul McCartney: bass, vokal
John Lennon: elektrisk gitar, harmonivokal
George Harrison: elektrisk gitar, harmonivokal
Ringo Starr: maracas
Andy White: trommer

 «P.S. I Love You» på album 

Please Please Me – gruppens britiske debutalbum utgitt 22. mars 1963.
The Early Beatles – utgitt i USA 22. mars 1965.

 «P.S. I Love You» versjoner fremført i BBC RadioLewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 357 
 Programtittel:  Innspillingsdato:  Kringkastet: Here We Go  25. oktober 1962  26. oktober 1962 Talent Spot  27. november 1962  4. desember 1962 Pop Go The Beatles  17. juni 1963  25. juni 1963

 Annet 

I 1989 ga McCartney ut sitt album Flowers in the Dirt som året etter ble utgitt i Japan med ekstra-CD-en Flowers in the Dirt – Special Package. Siste spor på den inneholder discomedleyen «P.S. Love Me Do» som altså er en sammenblanding av «Love Me Do» og «P.S. I Love You».Flowers in the Dirt – Special Package – informasjon i heftet som fulgte med utgivelsen En konsertversjon fra 21. april 1990 i Rio ble utgitt på CD-singlen Birthday samme år.Birthday – informasjon på coveret på CD singel.

Referanser

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1962